CELEX: 62009TN0472
Language: fi
Date: 2009-11-30 00:00:00
Title: Asia T-472/09: Kanne 30.11.2009 — SP v. komissio

30.1.2010   
            
            
               FI
            
            
               Euroopan unionin virallinen lehti
            
            
               C 24/63
            
         Kanne 30.11.2009 — SP v. komissio
   (Asia T-472/09)
   2010/C 24/112
   Oikeudenkäyntikieli: italia
   
      Asianosaiset
   
   
      Kantaja: SP SpA (Brescia, Italia) (edustaja: asianajaja G. Belotti)
   
      Vastaaja: Euroopan komissio
   
      Vaatimukset
   
   
               —
            
            
               Asiassa COMP.37.956 — Teräsbetoniraudoitteet — 30.9.2009 tehty komission päätös K(2009) 7492 lopullinen on todettava mitättömäksi tai pätemättömäksi
            
         
      Oikeudelliset perusteet ja pääasialliset perustelut
   
   Komissio oli päättänyt 17.9.2002 antamallaan päätöksellä menettelyn, joka oli aloitettu lokakuussa 2000 useilla yllätystarkastuksilla joissakin italialaisissa metalliteollisuuden yrityksissä. Niitä moitittiin osallistumisesta ETHY:n perustamissopimuksen 65 artiklassa tarkoitettuun sääntöjenvastaiseen kartelliin 6.12.1989 alkaen heinäkuuhun 2000. Kaikki yritykset, joille päätös oli osoitettu, riitauttivat päätöksen, mukaan lukien nyt esillä olevan asian kantaja.
   Kanne hyväksyttiin sillä perusteella, että komissio oli tehnyt riidanalaisen päätöksensä asettamalla sen oikeudelliseksi perustaksi HT 65 artiklan, vaikka tämä artikla ei ollut enää voimassa päätöstä tehtäessä, koska ETHY:n perustamissopimuksen voimassaolo oli päättynyt viisi vuotta aiemmin.
   Nyt nostetun kanteen kohteena olevassa päätöksessä komissio on uudistanut väitteensä ensimmäisessä päätöksessä kyseessä olleen rikkomisen osalta ja muuttanut seuraamuksen perusteeksi asetettavaa oikeusperustaa vaan ei kuitenkaan rikkomisen oikeusperustaa, joka on edelleen EHTY:n perustamissopimuksen 65 artikla.
   Kantaja esittää kanteensa tueksi muun muassa seuraavat perusteet:
   
               1)
            
            
               Päätös on epätäydellinen ja sillä rikotaan olennaisia menettelymuotoja, koska päätös on annettu tiedoksi ilman siihen kuuluvia liitteitä ja koska komissio on tehnyt sen puutteellisessa kokoonpanossa.
            
         
               2)
            
            
               Komissiolla ei ole toimivaltaa esittää moitteita EHTY:n perustamissopimuksen 65 artiklan rikkomisen perusteella sen jälkeen kun tämän sopimuksen voimassaolo on päättynyt.
            
         
               3)
            
            
               Asetuksen (EY) N:o 1/2003 (1) säännöksiä on rikottu ja sovellettu väärin, koska tällä säädöksellä pyritään sanktioimaan yksinomaan EY:n perustamissopimuksen eikä suinkaan EHTY:n perustamissopimuksen loukkauksia ja ainoastaan toiminnassa olevia yrityksiä, joilla on liikevaihtoa edeltävältä tilikaudelta. On muistettava, että kantajana on selvitystilassa oleva yhtiö, joka on osoittanut, ettei sillä ole ollut lainkaan liikevaihtoa vuonna 2008.
            
         
               4)
            
            
               Päätös on lainvastainen ja sitä tehtäessä on syyllistytty menettelysääntöjen väärään soveltamiseen, koska aloitetun menettelyn tutkinta on suoritettu EHTY:n perustamissopimuksen määräyksiin nähden EY:n perustamissopimuksen määräyksiä soveltaen, joiden perusteella tämä ei ollut mahdollista.
            
         
               5)
            
            
               Viranomaiset ovat toimineet puolueellisesti ja päätöksen perustelut ovat puutteelliset, koska lausumia, jotka kumoavat väitetyn kartellin olemassaolo ja/tai ainakin kartellin tehokkuuden, ei ole otettu huomioon, minkä lisäksi aineistossa esitettyä näyttöä siitä, että kantaja ei ollut osallistunut kartelliin, ja näyttöä tietyistä kartellin ominaispiirteistä ei ole otettu huomioon asianmukaisesti.
            
         
               6)
            
            
               Puolustautumisoikeuksia on loukattu vakavasti, koska moitteita koskevaa uutta tiedonantoa ei ollut toimitettu ennen päätöksen tekemistä.
            
         
               7)
            
            
               Lakia on rikottu ja sovellettu väärin, koska perusseuraamuksiin on sovellettu perusteettomia korotuksia erityisesti rikkomisen kestoon perustuvan korotuksen osalta ja seuraamusten varoittavan vaikutuksen osalta.
            
         
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EUVL L 1, 4.1.2003, s. 1).